2013 Rhif 547 (Cy.59)
LLYWODRAETH LEOL, CYMRU
Rheoliadau Tribiwnlys Prisio Cymru (Cymru) (Diwygio) 2013
Gwnaed 6 Mawrth 2013
Gosodwyd gerbron Cynulliad Cenedlaethol Cymru 11 Mawrth 2013
Yn dod i rym 1 Ebrill 2013

Mae Gweinidogion Cymru yn gwneud y Rheoliadau a ganlyn drwy arfer y pwerau a roddwyd i'r Ysgrifennydd Gwladol gan adrannau 140(4) a 143(1) o Ddeddf Cyllid Llywodraeth Leol 1988 a pharagraffau 1, 5(1) ac 8 o Atodlen 11 iddi ac a freiniwyd bellach ynddynt hwy.
1988 p. 41. Trosglwyddwyd swyddogaethau'r Ysgrifennydd Gwladol o dan adrannau 140(4) a 143(1) o Ddeddf Cyllid Llywodraeth Leol 1988 a pharagraffau 1, 5(1) ac 8 o Atodlen 11 iddi, i'r graddau y maent yn arferadwy o ran Cymru, i Gynulliad Cenedlaethol Cymru gan Orchymyn Cynulliad Cenedlaethol Cymru (Trosglwyddo Swyddogaethau) 1999 (O.S. 1999/672). Yn rhinwedd paragraff 30 o Atodlen 11 i Ddeddf Llywodraeth Cymru 2006 (p. 32) mae'r swyddogaethau hynny bellach wedi eu breinio yng Ngweinidogion Cymru. Gwnaed diwygiadau perthnasol i Atodlen 11 gan adran 117(1) o Ddeddf Cyllid Llywodraeth Leol 1992 (p. 14) ac Atodlen 13 iddi; adran 127(1) o Ddeddf Llywodraeth Leol 2003 (p. 26) ac Atodlen 7 iddi ac adran 219(1) o Ddeddf Llywodraeth Leol a Chynnwys y Cyhoedd mewn Iechyd 2007 (p. 28) ac Atodlen 15 iddi. Mae diwygiadau eraill i Atodlen 11 nad ydynt yn berthnasol i'r Rheoliadau hyn.
Mae Gweinidogion Cymru wedi ymgynghori â'r Cyngor Cyfiawnder Gweinyddol a Thribiwnlysoedd yn unol â pharagraff 24 o Atodlen 7 i Ddeddf Tribiwnlysoedd, Llysoedd a Gorfodaeth 2007.
2007 p. 15.

1 Enwi a chychwyn
Enw'r Rheoliadau hyn yw Rheoliadau Tribiwnlys Prisio Cymru (Cymru) (Diwygio) 2013 a deuant i rym ar 1 Ebrill 2013.

2 Diwygio Rheoliadau
1 Mae Rheoliadau Tribiwnlys Prisio Cymru 2010 wedi eu diwygio fel a ganlyn.
O.S. 2010/713 (Cy. 69).
2 Yn rheoliad 9 (penodi aelodau'r tribiwnlys prisio)—
(a) yn lle paragraff (2) rhodder—

“2 Y nifer lleiaf o aelodau y mae'n rhaid i gyngor a'r Llywydd eu penodi yw'r nifer a bennir mewn perthynas â'r cyngor hwnnw yng ngholofn 4 o Atodlen 1.”

;
(b) ar ôl paragraff (2) mewnosoder—

“2A Y nifer mwyaf o aelodau y caiff cyngor a'r Llywydd eu penodi yw'r nifer a bennir mewn perthynas â'r cyngor hwnnw yng ngholofn 5 o Atodlen 1.”

;
(c) yn lle paragraff (3) rhodder—

“3 At ddiben y rheoliad hwn, ni fydd swydd wag yn digwydd ac eithrio pan fo nifer yr aelodau a benodwyd gan gyngor a'r Llywydd—
(a) yn syrthio islaw'r nifer a bennir mewn perthynas â'r cyngor hwnnw yng ngholofn 4 o Atodlen 1; neu
(b) yn syrthio islaw nifer yr aelodau a bennir mewn perthynas â'r cyngor hwnnw yng ngholofn 5 o Atodlen 1 ac yn syrthio islaw'r nifer sy'n ofynnol, ym marn y Llywydd, i gyflawni swyddogaethau'r Tribiwnlys.”

;
(d) ym mharagraff (5) yn lle “5” rhodder “6”.
3 Yn rheoliad 27 (dehongli) ar ôl y diffiniad o “cosb” mewnosoder—

“ystyr “cynllun gostyngiadau'r dreth gyngor” (“council tax reduction scheme”) yw cynllun a wneir gan awdurdod bilio yn unol â Rheoliadau Cynlluniau Gostyngiadau'r Dreth Gyngor a Gofynion Rhagnodedig (Cymru) 2012 neu'r cynllun sy'n gymwys yn ddiofyn yn rhinwedd paragraff 6(1)(e) o Atodlen 1B i Ddeddf 1992;”

.
O.S. 2012/3144 (Cy. 316).
4 Yn rheoliad 30 (cychwyn apêl)—
(a) ar ddiwedd is-baragraff (2)(b) hepgorer “ac”;
(b) ar ddiwedd is-baragraff (2)(c) yn lle “.” rhodder “; ac”;
(c) ar ôl is-baragraff (2)(c) mewnosoder—

“(ch) pan fo'r apelydd hefyd wedi gwneud apêl i'r Tribiwnlys Haen Gyntaf yn unol â Rheoliadau Budd-dal Tai a Budd-dal y Dreth Gyngor (Penderfyniadau ac Apelau) 2001 a bod yr apêl yn codi materion cyffredin o ffaith gyda'r apêl a wneir o dan adran 16 o Ddeddf 1992, copi o'r hysbysiad a ddarperir yn unol â rheoliad 20(1) o'r Rheoliadau hynny ac unrhyw wybodaeth arall y mae'n ofynnol ei darparu o dan reoliad 20 o'r Rheoliadau hynny.
O.S. 2001/1002.
2A Rhaid i hysbysiad am apêl a roddir o dan baragraff (2) ddod gyda chopi o unrhyw hysbysiad ysgrifenedig a ddarperir gan yr awdurdod bilio yn unol ag adran 16(7)(a) neu (b).”

.
5 Ar ôl rheoliad 32 (tynnu'n ôl) mewnosoder—

“32A Dileu trafodion
1 Caiff y Tribiwnlys Prisio ddileu apêl neu ran o apêl—
(a) pan fo'r apêl, neu ran o'r apêl, yn ymwneud â phenderfyniad awdurdod bilio i ddyfarnu gostyngiad o dan ei gynllun gostyngiadau'r dreth gyngor; a
(b) pan fo'r awdurdod bilio wedi dyfarnu'r gostyngiad mwyaf y caniateir iddo ei ddyfarnu o dan ei gynllun.
2 Pan fo rhan yn unig o'r apêl yn dod o fewn paragraff (1), dim ond y rhan honno o'r apêl y caiff y Tribiwnlys Prisio ei dileu.
3 Ni chaiff y Tribiwnlys Prisio ddileu apêl, neu ran o apêl, cyn rhoi cyfle yn gyntaf i'r apelydd gyflwyno sylwadau mewn perthynas â'r dileu arfaethedig.”

.
6 Yn rheoliad 37 (trefn y gwrandawiad — panelau apêl)—
(a) yn lle paragraff (3) rhodder—

“3 Rhaid cynnal y gwrandawiad yn gyhoeddus oni bai bod y Panel Apêl yn gorchymyn fel arall gan ei fod wedi ei fodloni ei fod er budd cyfiawnder i gynnal gwrandawiad, neu ran o wrandawiad, yn breifat.”

;
(b) ar ôl paragraff (3) mewnosoder—

“3A Pan fo gwrandawiad i'w gynnal yn breifat, caiff y Panel Apêl benderfynu pwy a gaiff fod yn bresennol yn y gwrandawiad neu ran o'r gwrandawiad.”

.
7 Yn rheoliad 38(1) (tystiolaeth: cyffredinol) ar ôl “Ddeddf honno” mewnosoder “neu adran 131 o Ddeddf Diwygio Lles 2012”.
2012 p. 5.
8 Yn enw colofn 4 o Atodlen 1 yn lle “Nifer” rhodder “Nifer lleiaf”.
9 Yn lle colofn 5 yn Atodlen 1 rhodder—

“5	6
Nifer mwyaf o aelodau sydd i'w penodi gan bob cyngor	Nifer mwyaf o aelodau sy'n aelodau o'r cyngor
8	3
13	5
7	3
10	4
14	5
8	3
10	4
7	3
10	4
10	4
10	4
10	4
10	4
19	7
7	3
16	6
10	4
7	3
13	5
11	4
10	4
16	6”

.
Carl Sargeant Y Gweinidog Llywodraeth Leol a Chymunedau, un o Weinidogion Cymru 6 Mawrth 2013

(Nid yw'r nodyn hwn yn rhan o'r Rheoliadau)
Mae'r Rheoliadau hyn yn diwygio Rheoliadau Tribiwnlys Prisio Cymru 2010 (“y Rheoliadau Tribiwnlys”) sy'n sefydlu Tribiwnlys Prisio Cymru ac yn gwneud darpariaeth ynghylch ei aelodaeth, ei weinyddiaeth a'i weithdrefnau.
Mae'r diwygiadau yn cymryd i ystyriaeth cynlluniau gostyngiadau'r dreth gyngor lleol a gyflwynir gan awdurdodau bilio yn unol â Rheoliadau Cynlluniau Gostyngiadau'r Dreth Gyngor a Gofynion Rhagnodedig (Cymru) 2012 neu sy'n gymwys yn ddiofyn yn rhinwedd paragraff 6(1)(e) o Atodlen 1B i Ddeddf Cyllid Llywodraeth Leol 1992 (“Deddf 1992”).
O dan adran 16 o Ddeddf 1992, caiff person apelio i Dribiwnlys Prisio Cymru (“y Tribiwnlys”) os yw'r person hwnnw wedi ei dramgwyddo gan benderfyniad a wnaed gan awdurdod bilio ynghylch y swm o dreth gyngor sy'n daladwy. Mae'r Rheoliadau hyn yn diwygio'r Rheoliadau Tribiwnlys fel y caiff y Tribiwnlys ddelio ag apelau mewn perthynas â chynlluniau gostyngiadau'r dreth gyngor.
Mae rheoliad 2(2), (8) a (9) yn diwygio'r Rheoliadau Tribiwnlys i ddarparu ar gyfer y nifer lleiaf a'r nifer mwyaf o aelodau y caniateir eu penodi i'r Tribiwnlys.
Mae rheoliad 2(3) i (7) yn diwygio Rhan 5 o'r Rheoliadau Tribiwnlys sy'n ymwneud ag apelau a wneir mewn cysylltiad â'r dreth gyngor. Mae rheoliad 2(4) yn diwygio'r rheoliad sy'n nodi'r wybodaeth y mae'n rhaid ei darparu i'r Tribiwnlys mewn cais am apêl treth gyngor. Mae rheoliad 2(5) yn galluogi'r Tribiwnlys i ddileu apêl pan fo awdurdod bilio wedi dyfarnu'r gostyngiad mwyaf posibl yn y dreth gyngor o dan ei gynllun gostyngiadau'r dreth gyngor neu o dan y cynllun sy'n gymwys yn ddiofyn.
Mae rheoliad 2(6) yn diwygio'r Rheoliadau Tribiwnlys fel bod yr wybodaeth a ddarperir yn unol â rheoliadau a wneir o dan adran 131 o Ddeddf Diwygio Lles 2012 yn dderbyniadwy fel tystiolaeth gerbron y Tribiwnlys mewn apelau treth gyngor.
Mae rheoliad 2(7) yn diwygio'r Rheoliadau Tribiwnlys er mwyn galluogi'r Tribiwnlys i gynnal gwrandawiadau sy'n ymwneud â'r dreth gyngor yn breifat pan fo er budd cyfiawnder i wneud hynny.
Ystyriwyd Cod Ymarfer Gweinidogion Cymru ar wneud Asesiadau Effaith Rheoleiddiol mewn perthynas â'r Rheoliadau hyn. O ganlyniad, lluniwyd asesiad effaith rheoleiddiol o'r costau a'r buddiannau sy'n debygol o ddeillio o gydymffurfio â'r Rheoliadau hyn a gellir cael copi oddi wrth Lywodraeth Cymru, Parc Cathays, Caerdydd, CF10 3NQ.